Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1815

7. a) A mesterképzési szakon szerezhető ismeretek: - a szakmához kötött elméleti és gyakorlati ismeretek, az ismeretek megfelelő szintű tervezői és laboratóriumi szintű használata, - a faipar területén az anyag-, technológiai- és gyártmányismeretek rendszerezett megértése és elsajátítása, - vezetői ismeretek, valamint a csoportban végzett munka sikerességét támogató tudás, - alkalmazói szintű ismeretek a számítógépes kommunikációban és elemzésben, - a környezetvédelem, a minőségügy, a fogyasztóvédelem, a termékfelelősség, az egyenlő esélyű hozzáférés elve és alkalmazása, a munkahelyi egészég és biztonság, a műszaki és gazdasági jogi szabályozás, valamint a mérnöketika alapvető ismeretei, - a kutatáshoz vagy tudományos munkához szükséges, széles körben alkalmazható elemző és problémamegoldó technikák ismerete, - a globális társadalmi és gazdasági folyamatok ismerete.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes